Doložka vybraných vplyvov

1.	Základné údaje	
Názov materiálu	
Zákon, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov a ktorým sa menia a dopĺňajú niektoré zákony
	
Predkladateľ (a spolupredkladateľ)	

Úrad priemyselného vlastníctva Slovenskej republiky	
Charakter predkladaného materiálu	☐	Materiál nelegislatívnej povahy	
	x	Materiál legislatívnej povahy	
	x	Transpozícia práva EÚ	
V prípade transpozície uveďte zoznam transponovaných predpisov:
Smernica Európskeho parlamentu a Rady (EÚ) 2015/2436 zo 16. decembra 2015 o aproximácii právnych predpisov členských štátov v oblasti ochranných známok
	
Termín začiatku a ukončenia PPK	10.01.2018 - 23.01.2018
	
Predpokladaný termín predloženia na MPK*	január 2018	
Predpokladaný termín predloženia na Rokovanie vlády SR*	apríl 2018	
	
2.	Definovanie problému	
Uveďte základné problémy, na ktoré navrhovaná regulácia reaguje.

Navrhované  zmeny právnej úpravy možno rozčleniť do dvoch oblastí.
•	Prvá oblasť, ktorú možno  označiť ako ťažiskovú oblasť novelizácie, sa týka novelizácie zákona č. 506/2009 Z. z. o ochranných známkach v znení neskorších predpisov. Navrhované zmeny právnej úpravy, často zásadné,  sú  transpozičného charakteru; do zákona o ochranných známkach sa preberajú ustanovenia smernice (EÚ) 2015/2436. Smernica (EÚ) 2015/2436 bola prijatá v decembri 2015 ako súčasť novej legislatívy EÚ označovanej ako tzv. známkový balík [druhým prijatým právnym nástrojom je nariadenie Európskeho parlamentu a Rady (EÚ) 2015/2424 zo 16. decembra 2015, ktorým sa mení nariadenie Rady (ES) č. 207/2009 o ochrannej známke Spoločenstva a nariadenie Komisie (ES) č. 2868/95, ktorým sa vykonáva nariadenie Rady (ES) č. 40/94 o ochrannej známke Spoločenstva, a zrušuje nariadenie Komisie (ES) č. 2869/95 o poplatkoch splatných Úradu pre harmonizáciu vnútorného trhu (ochranné známky a vzory)]; nová legislatíva EÚ je výsledkom paralelne prebiehajúceho legislatívneho procesu a zavŕšením reformy právneho rámca nielen systému národných ochranných známok členských štátov ale aj systému ochrannej známky Európskej únie. Tieto dva systémy sú komplementárne a v mnohých aspektoch vzájomne previazané, preto reforma ich právneho rámca prebiehala súčasne, a to s cieľom zabezpečenia väčšej konzistentnosti a zosúladenia systémov, predvídateľnosti a právnej istoty používateľov systémov. Uvedené je podstatné pre vysvetlenie a pochopenie cieľov, resp. pozadia niektorých navrhovaných zmien, pri ktorých by sa mohlo azda zdať, že idú mimo rámca alebo nad rámec smernice (ide najmä o prístup k vymedzeniu druhov ochranných známok, ich definícií a možných spôsobov ich vyjadrenia; pozri v tejto súvislosti aj bod 6 a 5). V súvislosti s implementáciou a transpozíciou novej legislatívy Európskej únie v oblasti ochranných známok dospeli Úrad Európskej únie pre duševné vlastníctvo (EUIPO) a národné známkové  úrady členských štátov EÚ, vrátane predkladateľa tohto materiálu (ÚPV SR), k záveru, že najvhodnejším, k modernizácii a zjednodušeniu  prispievajúcim a pre používateľov systémov ochranných známok najprínosnejším by bol konvergentný a harmonizovaný prístup k problematike ochranných známok v rámci celej EÚ. S cieľom podporiť proces transpozície a posilniť harmonizujúci vplyv smernice (EÚ) 2015/2436 a súčasne posilniť súdržnosť systémov národných ochranných známok a ochrannej známky EÚ EUIPO a známkové úrady členských štátov pracovali  od začiatku roku 2016 na zabezpečení toho, aby nové ustanovenia nariadenia (EÚ) 2015/2424 a smernice (EÚ) 2015/2436 boli implementované, resp. transponované harmonizovaným a jednotným spôsobom v celej európskej sieti duševného vlastníctva. Samotnej práci na vnútroštátnych transpozičných návrhoch predchádzala aj účasť na legislatívnych prácach na úrovni Európskej komisie týkajúcich sa vykonávacích a delegovaných aktov k nariadeniu (EÚ) 2015/2424. Prijatie tejto sekundárnej legislatívy v júli 2017 (uplatňuje sa od 1. októbra 2017), bola pre smerovanie transpozičných aktivít a začatie  legislatívnych prác na národnej úrovni ťažisková.

•	Predmetom druhej oblasti je novelizácia zákona č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov, zákona č. 444/2002 Z. z. o dizajnoch v znení neskorších predpisov a zákona č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov. Cieľom navrhovaných zmien je odstránením marginálnych nedostatkov právnej úpravy predovšetkým formulačného, resp. legislatívno-technického charakteru, dosiahnuť také znenie právnych noriem, ktoré ich adresátom zabezpečí potrebnú jasnosť a zrozumiteľnosť legislatívneho textu. V súvislosti s touto časťou predkladaného materiálu neboli v zmysle Jednotnej metodiky na posudzovanie vybraných vplyvov žiadne vplyvy. 	
3.	Ciele a výsledný stav	
Uveďte hlavné ciele navrhovaného predpisu (aký výsledný stav chcete reguláciou dosiahnuť).

Ciele predkladaného návrhu zákona v časti týkajúcej sa novelizácie zákona o ochranných známkach je potrebné vnímať v globálnych súvislostiach celého systému ochranných známok v EÚ. Predmetný  návrh zákona  zabezpečí prostredníctvom transpozície smernice (EÚ) 2015/2436 nielen  modernizáciu právneho rámca ochranných známok, ale aj  väčšie zblíženie národných systémov členských štátov EÚ a súčasne aj zosúladenie so systémom ochrannej známky EÚ.  V kontexte prvotného návrhu smernice bol Európskou komisiou definovaný ako cieľ posilnenie inovácií a hospodárskeho rastu uľahčením prístupu osôb k systémom zápisu ochranných známok v celej EÚ a zvýšením ich efektívnosti z hľadiska nižších nákladov a nižšej miery zložitosti, rýchlejších postupov, väčšej predvídateľnosti a právnej istoty.
Aj v podmienkach národných ochranných známok SR sa predovšetkým otvára klientom úradu priestor pre zápis nových druhov ochranných známok (vrátanie nových možností ich vyjadrenia), posilňujú  sa práva majiteľov ochrannej známky a prehlbuje  sa zásada poskytovania ochrany len ochranným známkam skutočne používaným relevantným spôsobom.

Ciele predkladaného návrhu zákona v časti týkajúcej sa novelizácie patentového zákona, zákona o dizajnoch a zákona o úžitkových vzoroch je odstránením marginálnych nedostatkov právnej úpravy predovšetkým formulačného, resp. legislatívno-technického charakteru, dosiahnuť také znenie právnych noriem, ktoré ich adresátom zabezpečí potrebnú jasnosť a zrozumiteľnosť legislatívneho textu.
	
4.	Dotknuté subjekty	
Uveďte subjekty, ktorých sa zmeny návrhu dotknú priamo aj nepriamo:

•	Majitelia a prihlasovatelia ochranných známok
•	Podnikatelia
•	Patentoví zástupcovia
•	Advokáti
•	Okresný súd Banská Bystrica
•	Krajský súd Banská Bystrica
	
5.	Alternatívne riešenia	
Aké alternatívne riešenia boli posudzované?
Uveďte, aké alternatívne spôsoby na odstránenie definovaného problému boli identifikované a posudzované.

S ohľadom na transpozičnú povinnosť a na v zásade legislatívnu povahu identifikovaných problémov (bod 2) sú jediným efektívnym riešením primerané legislatívne zmeny, ktoré sú predmetom predkladaného návrhu zákona.
Súčasne predkladateľ vo vzťahu k problematike druhov ochranných známok, ich definícií a možných spôsobov ich vyjadrenia zdôrazňuje, že prípadná  alternatíva  neakceptovania potreby  rovnakého, resp. štandardizovaného  prístupu  národných systémov ochranných známok  členských štátov EÚ a systému ochrannej známky EÚ (pozri bod 6.) by mala za následok čiastočné znemožnenie interoperability systémov ochranných známok v EÚ a výrazné zaostanie národného systému ochranných známok za štandardom EÚ, s čím by boli  spojené negatívne dôsledky pre všetkých používateľov nielen národného systému ochranných známok v SR.	
6.	Vykonávacie predpisy	
Predpokladá sa prijatie/zmena  vykonávacích predpisov?	x  Áno	☐  Nie	
Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

Predpokladá sa zmena vyhlášky Úradu priemyselného vlastníctva Slovenskej republiky č. 567/2009 Z. z., ktorou sa vykonáva zákon č. 506/2009 o ochranných známkach.  V súvislosti s opustením podmienky grafického znázornenia označenia, ktoré môže byť zapísané ako ochranná  známka (§ 2 zákona o ochranných známkach), sa otvára priestor pre nové druhy ochranných známok a spôsoby ich vyjadrení (vrátane požiadaviek na ich prípadné vyjadrenie v elektronickej forme); súvisiaca právna úprava bude obsiahnutá v uvedenom vykonávacom predpise.  V tejto súvislosti predkladateľ opätovne zdôrazňuje objektívnu potrebu  rovnakého prístupu  národných systémov ochranných známok  členských štátov EÚ a systému ochrannej známky EÚ k druhom ochranných známok, k ich definíciám a k spôsobom ich vyjadrenia, vrátane určenie vybraných formátov súborov a ich špecifikácií  pre vyjadrenie konkrétnych druhov ochranných známok. Dosiahnutie uvedeného rovnakého prístupu v rámci celej EÚ je zásadným momentom pre interoperabilitu systémov národných úradov EÚ a EUIPO (napr. pri uplatňovaní práva prednosti, pri premene prihlášky ochrannej známky EÚ, resp. ochrannej známky EÚ na prihlášku národnej ochrannej známky) a pre bezproblémové fungovanie rešeršných nástrojov,  a teda bude významným prínosom pre používateľov systémov ochranných známok v rámci EÚ, predvídateľnosť týchto systémov a pre  právnu istotu. EUIPO a národné úrady priemyselného vlastníctva členských štátov EÚ deklarovali potrebu a snahu o dosiahnutie harmonizovaného prístupu v tejto oblasti v právne nezáväznom dokumente Spoločné oznámenie o vyjadrení nových druhov ochranných známok, ktorý je dostupný aj na webovom sídle predkladateľa .

V tejto oblasti boli identifikované vplyvy na rozpočet verejnej správy a informatizáciu; nakoľko ide o vplyvy, ktoré primárne pochádzajú zo zmeny zákonnej úpravy (§ 2 zákona o ochranných známkach), sú súčasťou predkladanej doložky vplyvov, resp. analýzy vplyvov. 
Do PPK predkladateľ prekladá aj prvotný návrh zmien vykonávacieho predpisu, pričom upriamuje pozornosť na ustanovenia § 1 ods. 1 písm. a), § 1a a § 1b.
	
7.	Transpozícia práva EÚ 	
Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.	

Predkladaný návrh zákona neobsahuje takéto ustanovenia; navrhovaná právna úprava nejde nad rámec minimálnych požiadaviek EÚ.	
8.	Preskúmanie účelnosti**	
Uveďte termín, kedy by malo dôjsť k preskúmaniu účinnosti a účelnosti navrhovaného predpisu.
Uveďte kritériá, na základe ktorých bude preskúmanie vykonané.

Nenavrhujeme preskúmanie účinnosti a účelnosti navrhovaného zákona.	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné	
	
9.	Vplyvy navrhovaného materiálu	
Vplyvy na rozpočet verejnej správy	☐	Pozitívne	☐	Žiadne	x	Negatívne	
    z toho rozpočtovo zabezpečené vplyvy	☐	Áno  

(pozri
poznámku 
v bode 10)	x	Nie	☐	Čiastočne	
Vplyvy na podnikateľské prostredie	x	Pozitívne	☐	Žiadne	☐	Negatívne	
    z toho vplyvy na MSP	x	Pozitívne	☐	Žiadne	☐	Negatívne	
Sociálne vplyvy	x	Pozitívne	☐	Žiadne	☐	Negatívne	
Vplyvy na životné prostredie	☐	Pozitívne	x	Žiadne	☐	Negatívne	
Vplyvy na informatizáciu	x	Pozitívne	☐	Žiadne	☐	Negatívne	
Vplyvy na služby verejnej správy pre občana, z toho							
    vplyvy služieb verejnej správy na občana	x	Pozitívne	☐	Žiadne	☐	Negatívne“	
    vplyvy na procesy služieb vo verejnej správe	x	Pozitívne	☐	Žiadne	☐	Negatívne“	

10.	Poznámky	
V prípade potreby uveďte doplňujúce informácie k návrhu.

Poznámka k bodu 9. Vplyvy navrhovaného materiálu na rozpočet verejnej správy.  Z časti informácie o rozpočtovo zabezpečených vplyvoch síce vyplýva informácia o rozpočtovo nezabezpečených vplyvoch, avšak v tejto súvislosti  predkladateľ (ÚPV SR ) uvádza, že v januári 2018  vyvolal, a teda prebieha rokovanie s Ministerstvom financií Slovenskej republiky (sekcia rozpočtovej politiky) s požiadavkou na navýšenie rozpočtu pre rok 2018 z titulu pripravovaných legislatívnych zmien. 
	
11.	Kontakt na spracovateľa	
Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov

Jitka Mikuličová
e-mail: jitka.mikulicova@indprop.gov.sk
tel.: 00421 48 4300 269
mob.: 00421 904 432 750

riaditeľka odboru legislatívno-právneho
Úrad priemyselného vlastníctva SR

12.	Zdroje	
Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.

•	Jednotný informačný systém ÚPV SR
	
13.	Stanovisko Komisie pre posudzovanie vybraných vplyvov z PPK	
Bratislava: 23. 1. 2018; Číslo: 004/2018; Vybavuje: JUDr. Buza; Stanovisko Komisie (predbežné pripomienkové konanie) k návrhu zákona, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov a ktorým sa menia a dopĺňajú niektoré zákony

I. Úvod: Úrad priemyselného vlastníctva Slovenskej republiky dňa 9. januára 2018 predložil Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál „Návrh zákona, ktorým sa mení a dopĺňa zákon č. 506/2009 Z. z. o ochranných známkach v znení neskorších predpisov a ktorým sa menia a dopĺňajú niektoré zákony“. Materiál predpokladá negatívne vplyvy na rozpočet verejnej správy, ktoré sú rozpočtovo zabezpečené; pozitívne vplyvy na podnikateľské prostredie; pozitívne sociálne vplyvy; pozitívne vplyvy na informatizáciu; pozitívne vplyvy služieb verejnej správy na občana a pozitívne vplyvy na procesy služieb vo verejnej správe.

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Predkladateľ by mal zmeniť v bode 9. Vplyvy navrhovaného materiálu, v rámci vplyvov na podnikateľské prostredie, z toho vplyvy na MSP, zo „žiadne“ na „pozitívne“. Išlo by tak o zosúladenie s Analýzou vplyvov na podnikateľské prostredie, kde v bode 3.1 predkladateľ uvádza, že: „Predkladaným  návrhom  zákona budú ovplyvnené podnikateľské subjekty vo všeobecnosti. Nie je možné špecifikovať ich konkrétny typ, a to vzhľadom na to, že používateľmi systému priemyselného vlastníctva, resp. systému ochranných známok sú tak živnostníci, malé a stredné podniky, ako aj veľké podniky s nadnárodnými obchodnými aktivitami.“ AKCEPTOVANÉ

K vplyvom na rozpočet verejnej správy
V doložke vybraných vplyvov sú vyznačené negatívne vplyvy na rozpočet verejnej správy, rozpočtovo zabezpečené. Súčasne v bode 10. Poznámky je uvedené, že predkladateľ v časti vplyvy na rozpočet verejnej správy uvádza rozpočtovo zabezpečený vplyv a v analýze vplyvov na rozpočet verejnej správy, že v roku 2018 ÚPV vyvolá rokovanie s Ministerstvom financií Slovenskej republiky s požiadavkou na navýšenie rozpočtu na rok 2018 z titulu pripravovaných legislatívnych zmien. Vzhľadom na uvedené, Komisia nesúhlasí s konštatovaním, že výdavky na tento projekt sú rozpočtovo zabezpečené.

V analýze vplyvov na rozpočet verejnej správy sú kvantifikované kapitálové výdavky na rok 2018 v sume 410 tis. eur s tým, že ide o náklady na rozsiahle úpravy Jednotného informačného systému ÚPV SR. 

S predloženým materiálom bude možné súhlasiť za podmienky, že výdavky z neho vyplývajúce budú rozpočtovo zabezpečené v rámci schválených limitov kapitoly UPV SR na príslušný rozpočtový rok, preto Komisia zásadne žiada prepracovať analýzu vplyvov na rozpočet verejnej správy tak, aby z predmetného materiálu nevyplývali žiadne nekryté vplyvy na rozpočet.
 UPRAVENÉ. V tabuľke č. 9 v časti informácie o rozpočtovo zabezpečených vplyvoch predkladateľ zrušil v nadväznosti na stanovisko komisie označenie políčka „áno“ a označil políčko „nie“; v tejto súvislosti však predkladateľ (ÚPV SR) uvádza, že v januári 2018  vyvolal, a teda prebieha rokovanie s Ministerstvom financií Slovenskej republiky (sekcia rozpočtovej politiky) s požiadavkou na navýšenie rozpočtu pre rok 2018 z titulu pripravovaných legislatívnych zmien.  Rovnako predkladateľ uvádza, že na základe  cenovej ponuky dodávateľa z 19.1.2018 upravil výšku súvisiacich výdavkov na 284 016 €.

Komisia zároveň upozorňuje na skutočnosť, že nie všetky riadky tabuliek analýzy vplyvov sú vyplnené v zmysle predloženého návrhu. AKCEPTOVANÉ. Predkladateľ upravil v zmysle uvedeného v prílohe č. 2 (Analýza vplyvov na rozpočet verejnej správy, na zamestnanosť vo verejnej správe a financovanie návrhu) tabuľku č. 1.

III. Záver: Stála pracovná komisia na posudzovanie vybraných vplyvov vyjadruje 

nesúhlasné stanovisko

s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  

IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.

Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.
Ing. Rastislav Chovanec, PhD.
predseda Komisie

PREDKLADATEĽ napriek nesúhlasnému stanovisku komisie postupuje materiál do ďalšieho schvaľovacieho procesu (medzirezortné pripomienkové konanie). Súčasne predkladateľ uvádza, že bolo vyvolané, a teda prebieha rokovanie s Ministerstvom financií Slovenskej republiky (sekcia rozpočtovej politiky) s požiadavkou na navýšenie rozpočtu pre rok 2018 z titulu pripravovaných legislatívnych zmien.  Predkladateľ uvádza, že na základe  cenovej ponuky dodávateľa z 19.1.2018 upravil výšku súvisiacich výdavkov na 284 016 €.